Author: Liis Tõnismaa
Last saved by: Gea Otsa
Company: Sotsiaalministeerium

EELNÕU

Töölepingu seaduse muutmise seaduse eelnõu

Töölepingu seaduses tehakse järgmised muudatused: 

1) paragrahvi 7 täiendatakse lõikega 4^1 järgmises sõnastuses:

„(4^1) 13-aastase alaealisega võib töölepingu sõlmida järgmiste tööde tegemiseks:
 1) põllumajandustööd;
 2) kaubandus- või teenindusettevõttes tehtavad abitööd;
 3) toitlustus- või majutusettevõttes tehtavad abitööd;
 4) muud tööd, mis vastavad käesoleva paragrahvi lõigetes 2 ja 4 toodud nõuetele.“;

2) paragrahvi 7 lõige 5 tunnistatakse kehtetuks;

3) paragrahvi 8 lõige 3 muudetakse ja sõnastatakse järgmiselt:

„(3) Töölepingu sõlmimiseks 7–12-aastase alaealisega taotleb tööandja tegevuskohajärgselt tööinspektorilt nõusoleku. Taotluses esitab tööandja andmed alaealise töötingimuste, sealhulgas töö tegemise koha ja töökohustuste, vanuse ja koolikohustuslikkuse kohta.“;

4) paragrahvi 43 lõige 4 muudetakse ja sõnastatakse järgmiselt:

„(4) Kui tööandja ja töötaja ei ole kokku leppinud lühemas tööajas, on täistööaeg (lühendatud täistööaeg):
1) 7–12-aastasel – 2 tundi päevas ja 12 tundi seitsmepäevase ajavahemiku jooksul õppeveerandi kestel väljas pool kooliaega ning 3 tundi päevas ja 15 tundi seitsmepäevase ajavahemiku jooksul koolivaheaegadel;
2) 13–14-aastasel või koolikohustuslikul töötajal – 2 tundi päevas ja 12 tundi seitsmepäevase ajavahemiku jooksul õppeveerandi kestel väljas pool kooliaega ning 7 tundi päevas ja 35 tundi seitsmepäevase ajavahemiku jooksul koolivaheaegadel.“;

5) paragrahvi 43 täiendatakse lõikega 4^1 järgmises sõnastuses:

(4^1) Kui 14-aastane alaealine, kes õpib kutseõppeasutuses, läbib praktikat kutseõppeasutuse seaduse tähenduses, siis võib tema tööaeg olla 7 tundi päevas ja 35 tundi seitsmepäevase ajavahemiku jooksul. Vähemalt 15-aastasel alaealisel võib samadel tingimustel olla tööaeg 8 tundi päevas ja 40 tundi seitsmepäevase ajavahemiku jooksul.“;

6) paragrahvi 48 täiendatakse lõigetega 2^1–2^3 järgmises sõnastuses: 

„(2^1) Käesoleva paragrahvi lõikes 2 nimetatud piirangut ei kohaldata töötajate osas, kelle põhiliseks tööülesandeks on kriitiliste info- ja kommunikatsioonitehnoloogia teenuste ning taristu järjepideva toimimise või infoturbe tagamine (edaspidi IT tugiteenuseid osutav spetsialist). 

(2^2) Käesoleva paragrahvi lõikes 2 nimetatud piirangut ei kohaldata IT tugiteenuseid osutav spetsialisti osas tingimusel, et selles on töölepingus või kollektiivlepingus kokku lepitud, valveaja kestus 28-kalendripäevase ajavahemiku kohta ei ületa 130 tundi ning piirangu kohaldamata jätmine ei kahjusta töötaja tervist ja ohutust.

(2^3) Käesoleva paragrahvi lõike 2^2 rakendamisel tuleb töötajale maksta tasu, mis ei või olla väiksem kui 1/5 kokkulepitud töötasust.“;

7) paragrahvi 49 lõige 1 muudetakse ja sõnastatakse järgmiselt:

„(1) Kokkulepe, mille kohaselt 7-14-aastane või koolikohustuslik töötaja kohustub tegema tööd kell 20.00 kuni 6.00, on tühine.“;

8) paragrahvi 49 täiendatakse lõikega 1^1 järgmises sõnastuses:

„(1^1) Kokkulepe, mille kohaselt 15-17-aastane töötaja, kes ei ole enam koolikohustuslik, kohustub tegema tööd kell 22.00 kuni 6.00, on tühine.“;

9) paragrahvi 51 lõige 2 muudetakse ja sõnastatakse järgmiselt:

„(2) Tühine on kokkulepe, mille kohaselt: 
1) 7–12-aastasele töötajale jääb 24-tunnise ajavahemiku jooksul õppeveerandi kestel vähem kui 22 tundi järjestikust puhkeaega ja koolivaheaegadel vähem kui 21 tundi järjestikust puhkeaega;
2) 13–14-aastasele või koolikohustuslikule töötajale jääb 24-tunnise ajavahemiku jooksul õppeveerandi kestel vähem kui 22 tundi järjestikust puhkeaega ning koolivaheaegadel vähem kui 16 tundi järjestikust puhkeaega;
3) 15-17-aastasele töötajale, kes ei ole koolikohustuslik, jääb 24-tunnise ajavahemiku jooksul vähem kui 15 tundi järjestikust puhkeaega.“;

10) paragrahv 56 tunnistatakse kehtetuks; 

11) paragrahvi 66 lõige 1 muudetakse ja sõnastatakse järgmiselt:

„(1) Puhkusetasu käesoleva seaduse §-s 57 ettenähtud põhipuhkuse 28 kalendripäeva ületava osa eest hüvitatakse riigieelarvest Sotsiaalministeeriumi valitsemisala eelarve kaudu.“;

12) paragrahvi 115 täiendatakse lõikega 2 järgmises sõnastuses:

„Kui järelevalve käigus ilmneb isikuga töö tegemiseks sõlmitud lepingu sisust, et leping vastab käesoleva seaduse § 1 lõigetes 1 ja 2 sätestatud töölepingu tunnustele, siis kohaldatakse selle lepingu suhtes töölepingu kohta sätestatut.“;

13) seadust täiendatakse normitehnilise märkusega järgmises sõnastuses:

„^1 Nõukogu direktiiv 94/33/EÜ noorte kaitse kohta tööl (EÜT L 216, 20.08.1994, lk 12–20), muudetud Euroopa Parlamendi ja nõukogu direktiiviga 2014/27/EL (ELT L 65, 05.03.2014, lk 1–7).“.

Eiki Nestor
Riigikogu esimees

Tallinn, „.....“....................2016. a
Algatab Vabariigi Valitsus
„.....“.......................2016. a